Oscar Pistorius sendt til sykehus med kutt på håndleddene
Flere medier melder at sprinteren Oscar Pistorius (29) ble sendt til sykehus med skader på håndleddene. Den sør-afrikanske nettavisen City Press skriver at ifølge en fengselsvakt hadde han dype kutt på håndleddene. Pistorious skal ha fortalt vaktene at han fikk skadene da han falt ut av sengen. Det sier Singabakho Nxumalo, talsperson for fengselsvesenet i departementet. Ifølge Reuters sier talsmannen at Pistorius nekter for å ha prøvd å begå selvmord. City Press skriver at det ifølge to fengselsbetjenter skal ha blitt funnet barberblader på cellen. Pisotrius er dømt til seks år i fengsel for drapet på kjæresten Reeva Steenkamp. I februar 2014 fant politiet modellen skutt hjemme hos sprinteren, hun døde senere av skadene de fire skuddene han påførte henne. Pistorius forklarte i retten at han trodde det var en tyv på badet, og dermed skjøt mot døren. Han måtte også detaljert forklare hennes siste øyeblikk, og hvordan han prøvde å redde henne. Gråtkvalt: «Blade runner» ber om unnskyldning til kjærestens familie Gjennom rettssaken holdt han fast ved at han ikke mente å skyte Steenkamp, men han ble likevel dømt til seks år i fengsel. Dermed ble en annen side av en av Sør-Afrikas største atleter vist for verden. Han fikk tilnavnet «Blade Runner» fordi han har amputert begge beina, og løper med protese. Forfatteren John Carlin beskrev i 2014 historien som uendelig gripende, og skrev på boken om saken.
Sprinteren forteller at skadene ble forårsaket av at han falt ut av sengen.